
УТВЪРЖДАВАМ:………………….

                                                               (Д – р Г. Матев – 

                                                                    Изп. директор 

 на “МБАЛ – Бургас” АД)


ЗА

ПРОВЕЖДАНЕ НА  ОТКРИТА ПРОЦЕДУРА

ЗА ВЪЗЛАГАНЕ НА ОБЩЕСТВЕНА ПОРЪЧКА

С ПРЕДМЕТ:

„ИЗВЪНГАРАЦИОННА АБОНАМЕНТНА ПОДДРЪЖКА

НА МЕДИЦИНСКА АПАРАТУРА”

ГР. БУРГАС, 2016 год.

СЪДЪРЖАНИЕ НА ДОКУМЕНТАЦИЯТА ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА  С ПРЕДМЕТ:

„ИЗВЪНГАРАЦИОННА АБОНАМЕНТНА ПОДДРЪЖКА

НА МЕДИЦИНСКА АПАРАТУРА”

1.Решение под формата на задължителен образец на Агенцията за обществени поръчки;

2. Обявление за обществена поръчка;
3. Общи условия за участие в обществената поръчка;
4. Техническа спецификация;

5.Образци:

Образец  № 1 – Заявление за участие;

Образец  № 2 –  Административни сведения;

Образец № 3 – Декларация, че участникът е запознат с всички обстоятелства и условия  на обществената поръчка;

Образец № 4 – Декларация, че участникът се задължава да спазва условията на поръчката и да не разпространява данни, свързани с поръчката;

Образец № 5 - Декларация от членовете на обединението;
              Образец № 6 - Декларация  по чл. 47 от ЗОП;
Образец № 7 – Спикък на договорите
Образец № 8 - Декларация за участието на подизпълнители; 

Образец № 9 –  Декларация от подизпълнител;

Образец № 10 – Декларация за приемане условията в проекта но договора;
Образец № 11 – Декларацшя за минимална цена на труда;
Образец №12 – Декларация за безопасни условия на труд;
Образец № 13 – Декларация за достоверност на подаданите документи;
Образец №14 – Техническа оферта;

Образец №15– Ценово  предложение;

Образец №16– Декларация за участие по обособени позиции;
             Образец № 17– Проект на договор;
             Образец № 18- Декларация за липса на свързаност.

ОБЩИ УСЛОВИЯ 

ЗА УЧАСТИЕ В ОБЩЕСТВЕНА ПОРЪЧКА С ПРЕДМЕТ: „ИЗВЪНГАРАЦИОННА АБОНАМЕНТНА ПОДДРЪЖКА

НА МЕДИЦИНСКА АПАРАТУРА”

I. ОБЩИ УСЛОВИЯ

       1.1. Предмет на поръчката:   Дейност по абонаментно сервизно обслужване на обща и специализирана медицинска апаратура на „МБАЛ – Бургас” АД, гр. Бургас по обособени позиции съгласно Техническа спецификация и в съответствие техническите изисквания на конкретната апаратура. Поръчката включва дейности по профилактични прегледи на апаратите, включени в съответната обособена позиция, както и отстраняване на повреди, възникнали в хода на работата на съответния апарат.  Максималните срокове за отзоваване на сервизните специалисти при авария/повреда на апаратите, включени в съответната обособена позиция са посочени в раздел VІІ, т.7.5.1 «Методика за оценка на предложенията».  За техника, която към момента на подписване на договора е с фабрична гаранция изпълнението на поръчката е в сила от датата на изтичането и.     

       1.2. Срок на договора:  24 /двадесет и четири/ месеца от датата на подписването му. Срокът на договора може да бъде удължен, когато в резултат на непредвидени обстоятелства се налага промяна в неговия срок или при удължаване срока на договор за доставка или услуга с периодично или продължително изпълнение, в случай че едновременно са изпълнени следните условия:

а) не по-късно от 6 месеца преди изтичане на срока на договора възложителят е открил процедура със същия предмет за последващ период, която не е завършила с избор на изпълнител;

б) срокът на договора се удължава до избора на изпълнител, но не повече от 6 месеца;

в) прекъсване в доставката или услугата би довело до съществени затруднения за възложителя.

1.3. Обособени позиции - 26 бр., съгласно Техническа спецификация.
1.4. Възможност за представяне на варианти в офертите.

Не  се предвижда възможност за предоставяне на варианти в офертите.
1.5. Място и срок за изпълнение на поръчката.

          Мястото за изпълнение на поръчката –  „МБАЛ – Бургас” АД.

1.6.  Разходи за поръчката.

Разходите за изработването на офертите са за сметка на участниците в процедурата. Спрямо Възложителя участниците не могат да се предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата, освен в случаите, посочени в чл.39, ал.5 от ЗОП.

Разходите по дейността на комисията за избор на изпълнител на обществената поръчка са за сметка на Възложителя.

1.7.Стойност на поръчката. 

Прогнозната стойност на поръчката се определя на 254 352 лева без вкл. ДДС.
Предлаганите от участниците такси за месечна абонаментна поддръжка на медицинската апаратура, включена в съответната обособена позициая не следва да надвишават посочените по – долу суми, а именно:

	№
	Наименование на позицията 
	Сума без вкл. ДДС

	1
	ОБЩА МЕДИЦИНСКА АПАРАТУРА
	3 500 лв.

	2
	ОФТАЛМОЛОГИЧНА АПАРАТУРА
	150 лв.

	3
	КЛИНИКО – ЛАБОРАТОРНА АПАРАТУРА 
	700 лв.

	4
	КЛИНИКО – ЛАБОРАТОРНА АПАРАТУРА 
	350 лв.

	5
	КЛИНИКО – ЛАБОРАТОРНА АПАРАТУРА 
	550 лв.

	6
	КЛИНИКО – ЛАБОРАТОРНА АПАРАТУРА 
	200 лв.

	7
	КЛИНИКО – ЛАБОРАТОРНА АПАРАТУРА
	     50 лв.

	8
	КЛИНИКО – ЛАБОРАТОРНА АПАРАТУРА 
	38 лв.

	9
	ДИГИТАЛНИ АПАРАТИ ЗА ОБРАЗНА ДИАГНОСТИКА
	500 лв.

	10
	КОМПЮТЪРЕН ТОМОГРАФ
	300 лв.

	11
	СТЕРИЛИЗАЦИОННА АПАРАТУРА 
	300 лв.

	12
	АНЕСТЕЗИОЛОГИЧНА АПАРАТУРА „DRÄGER”
	1 000 лв.

	13
	АПАРАТУРА, ПРОИЗВОДСТВО НА „SIMENS”
	     200 лв.

	14
	ОФТАЛМОЛОГИЧЕН ЛАЗЕР
	60 лв.

	15
	ОФТАЛМОЛОГИЧНА АПАРАТУРА
	50 лв.

	16
	ПЛАЗМЕН СТЕРИЛИЗАТОР 
	250 лв.

	17
	АПАРАТИ ЗА ХЕМОДИАЛИЗА „GAMBRO”
	500 лв.

	18
	АПАРАТИ ЗА ХЕМОДИАЛИЗА „FRESENIUS”
	100 лв.

	19.
	МИКРОБИОЛОГИЧНА АПАРАТУРА
	100 лв.

	20.
	РЕАНИМАЦИОННА АПАРАТУРА
	200 лв.

	21.
	ЕНДОСКОПСКИ АПАРАТИ
	50 лв.

	22.
	ПЕРФУЗОРИ И ИНФУЗОМАТИ
	100 лв.

	23.
	АПАРАТИ ЗА ТРАНСФУЗИОННА ХЕМАТОЛОГИЯ
	50 лв.

	24.
	АПАРАТИ ЗА ТРАНСФУЗИОННА ХЕМАТОЛОГИЯ
	300 лв.

	25.
	ЕНДОСКОПСКИ АПАРАТИ
	50 лв.

	26.
	ЕХОКАРДИОГРАФСКА АПАРАТУРА
	50 лв.

	27.
	АПАРАТ ЗА ЕКСТРАКОРПОРАЛНА ЛИТОТРЕПСИЯ 


	300 лв.

	28.
	РЕНТГЕНОВА, РАДИОИЗОТОПНА И ЛЪЧЕЛЕЧЕБНА АПАРАТУРА
	500 лв.

	29.
	МИКРОБИОЛОГИЧНА АПАРАТУРА 2
	100 лв.


    1.8. Начина на плащане: Възложителят ще заплаща стойността на извършената услуга в срока, предложен от изпълнителя, който не може да е по – кратък от 60 дни, считано от датата на издаване на фактура, при условие че няма забележки по изпълнението на договора, при спазване изискванията залегнали в същия.  Стойността на услугата Възложителят ще заплаща по банков път по сметката, посочена от Изпълнителя в офертата му. 

1.9. Предлагана цена:

Цената, която ще бъде заплащана от възложителя за изпълнението на поръчката представлява месечна абонаментна такса за сервизно обслужване на медицинската техника, включена в съответната обособена позиция, като в същата се включват  всички разходи по изпълнението на сервизната услуга. Сервизното обслужване, за което се отнася месечната абонаментна такса обхваща всички дейностите по профилактика, ревизии, текущи, основни и аварийни ремонти на медицинската техника, без стойността на резервните части. Плащането на съответната такса, както и разходите за резервни части се извършва по банкова сметка на Изпълнтнителя, в рамките на срок от 60 дни, считано от представянето от страна на Изпълнителя на фактура  и утвърждаване на  протокол за влагането на резервни части.  При условията на  ремонти, резервните части се осигуряват от изпълнителя, като за целта към момента на приемане на извършения ремонт, същият представя сертификат за качество и произход на съответната резервна част, както и оригинал на фактура от доставчика и фактура за разходи свързани с доставката на съответната част. Гаранционният срок на влаганите резервни части е в съответствие с посочения от производителя на съответната част. Абонаментната поддръжка включва извършване на профилактични прегледи  при условията на писмена заявка от страна на Възложителя. Изпълнителят дава указания за правилно използване на медицинската техника. При извършване на всички дейности по сервизното обслужване да се използва транспорт на изпълнителя, като само в случаи не обоснована необходимост да се правят ремонти извън базата на възложителя.

1.10. Приемане на изпълнението и контрол:

За всеки извършен профилактичен преглед или ремонт се издава протокол, в който се посочва апарата, описва се вида на извършената дейност, констатираните дефекти или установени повреди (отклонението от нормалните параметри на работа), изброяват се сменените части, посочват се частите,  които подлежат на доставка. При влагането на резервни части, след доставката им се издава протокол за влагането им, и заключение на сервизния специалист за възстановена техническа изправност на апарата, към който се прилагат представения от изпълнителя сертификат за качество и произход на съответната резервна част, както и оригинал на фактура от доставчика на резервната част. Всички протоколи се подписват от представител на Възложителя, присъствал при извършване на профилактиката и ремонта.
Възложителят има право да извършва постоянен контрол за  качеството на извършваната услугата, като констатациите се отразяват в двустранно подписан протокол. В случай на  неизпълнение на задълженията,  документирано в 5 двустранно подписани  протоколи, Възложителя си запазва правото на едностранно прекратяване на договора за възлагане на обществена поръчка  със съответния изпълнител.

 Съответният изпълнител следва да представя ежемесечен отчет за изпълнените ремотнти дейности през предходния месец. Отчетът се предстява до 10 число на месеца, следващ отчетния.
II. ИЗИСКВАНИЯ КЪМ УЧАСТНИЦИТЕ

2.1 Изисквания за участниците.

2.1.1 Общи изисквания:

1. В процедурата за възлагане на обществена поръчка може да участва всеки кандидат или участник, който отговаря на предварително обявените условия. Участник в процедурата може да бъде всяко българско или чуждестранно физическо или юридическо лице, както и техни обединения;
2. В случай, че участникът участва като обединение (или консорциум), което не е регистрирано като самостоятелно юридическо лице, представя документ подписан от лицата в обединението, в който задължително се посочва представляващият и съдържа клаузи, които гарантират, че:

· всички членове на обединението / консорциума са отговорни, заедно и поотделно,  за изпълнението на договора;

· всички членове на обединението / консорциума са задължени да останат в него за целия период на изпълнение на договора.

Участниците в обединението / консорциума трябва да определят едно лице, което да ги представлява за целите на поръчката.

Не се допускат промени в състава на обединението след подаването на офертата.

Когато в споразумението за създаването на обединение / консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

Когато не е приложено в офертата споразумение за създаването на обединение / консорциум, Комисията назначена от Възложителя за разглеждане и оценяване на подадените оферти, го изисква на основание чл. 68, ал. 8 и ал. 9 от ЗОП.

В настоящата процедура за възлагане на обществена поръчка едно физическо или юридическо лице може да участва само в едно обединение.
Лице, което участва в обединение в офертата на друг участник, не може да представя самостоятелна оферта.
3. Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои действия, бездействия и работа.
4. Не може да участва в процедура за възлагане на обществената поръчка участник, който е:
1. е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2. е обявен в несъстоятелност;

3. е в производство по ликвидация или се намира в подобна процедура съгласно националните закони и подзаконови актове.

4. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

5. който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;

4. който е осъден с влязла в сила присъда, освен ако е реабилитиран за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците;

5. който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

 6. при който лицата по чл.47, ал. 4 от ЗОП са свързани лица с възложителя или със служители на ръководна длъжност в неговата организация.

 7. който  е  сключил договор с лице по чл. 21 или 22 от Закона за предотвратяване и установяване на конфликт на интереси.

Забележка: „Свързани лица” по смисъла на § 1, т. 23а от допълнителната разпоредба на Закона за обществените поръчки са:

а) роднини по права линия без ограничение;

б) роднини по съребрена линия до четвърта степен включително;

в) роднини по сватовство - до втора степен включително;

г) съпрузи или лица, които се намират във фактическо съжителство;

д) съдружници;

е) лицата, едното от които участва в управлението на дружеството на другото;

ж) дружество и лице, което притежава повече от 5 на сто от дяловете или акциите, издадени с право на глас в дружеството.

Не са свързани лица дружество, чийто капитал е 100 (сто) на сто държавна или общинска собственост, и лице, което упражнява правата на държавата, съответно на общината в това дружество.

Изискванията на по чл.47, ал.1, ал.5, и ал.2 от ЗОП, посочени в обявлението, се прилагат, както следва: 
1. при събирателно дружество - за лицата по чл. 84, ал. 1 и чл. 89, ал. 1 от Търговския закон; 

2. при командитно дружество - за лицата по чл. 105 от Търговския закон, без ограничено отговорните съдружници; 

3. при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон; 

4. при акционерно дружество - за овластените лица по чл. 235, ал. 2 от Търговския закон, а

при липса на овластяване - за лицата по чл. 235, ал. 1 от Търговския закон; 

5. при командитно дружество с акции - за лицата по чл. 244, ал. 4 от Търговския закон; 

6. при едноличен търговец - за физическото лице - търговец; 

7. във всички останали случаи, включително за чуждестранните лица - за лицата, които представляват кандидата или участника; 

8. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2.

7. Когато участникът предвижда участието на подизпълнители при изпълнение на поръчката, се прилагат само изискванията по чл.47, ал. 1 и 5 от ЗОП.

При подаване на офертата участникът удостоверява липсата на обстоятелствата по чл.47, ал. 1 и 5 от ЗОП и посочените в обявлението изисквания по чл.47, ал. 2, т. 1 - 5 с една декларация, подписана от лицата, които представляват кандидата или участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която кандидатът или участникът е установен, е длъжен да предоставя информация за тези обстоятелства служебно на възложителя. 

8. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, e налице някое от обстоятелствата по чл. 47, ал. 1 или някое от посочените в обявлението обстоятелства по чл. 47, ал. 2 от ЗОП.

NB! Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от посочените  изисквания.

2.1.3 Критерии за подбор.

2.1.3.1.МИНИМАЛНИ ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ НА УЧАСТНИЦИТЕ  - не се предвиждат.
 2.1.3.2.  МИНИМАЛНИ ИЗИСКВАНИЯ ЗА ТЕХНИЧЕСКИ ВЪЗМОЖНОСТИ И КВАЛИФИКАЦИЯ:

2.1.2. Технически изисквания.

2.1.2.1. Изискуеми документи и информация: посочени в обявлението:

Минимални изисквания:
а) Участниците да имат предмет на дейност  сервизно обслужване на  медицинска апаратура  и професионален опит в извършване на подобни поръчки.

б) Участниците в процедурата да притежават сертификат за качество ISO 9001:2000 за  сервиз на  медицинската апаратура;

         в) Участникът следва да разполага със сервизни специалисти, които ще бъдат отговорни за изпълнение на поръчката.
Кандидатът или участникът ще бъде отстранен от участие в процедурата за възлагане на настоящата обществена поръчка, ако не отговаря на посочените изисквания.

2.2 Срок на валидност на офертите.
Срокът на валидност на офертите следва да е 180 (сто и осемдесет) календарни дни, считано от крайния срок за получаване на офертите.

Възложителят може да поиска от участниците да удължат срока на валидност на офертите до сключване на договор.

NB! Предложение с по-малък срок на валидност ще бъде отхвърлено от Възложителя, като не съответстващо на изискванията.

III. ГАРАНЦИИ

3.1 Условия и размер на гаранцията за участие и начин на плащане.

	№
	Наименование на позицията 
	Размер на гаранцията

	1
	ОБЩА МЕДИЦИНСКА АПАРАТУРА
	840 лв.

	2
	ОФТАЛМОЛОГИЧНА АПАРАТУРА
	36 лв.

	3
	КЛИНИКО – ЛАБОРАТОРНА АПАРАТУРА 
	168 лв.

	4
	КЛИНИКО – ЛАБОРАТОРНА АПАРАТУРА 
	84 лв.

	5
	КЛИНИКО – ЛАБОРАТОРНА АПАРАТУРА 
	132 лв.

	6
	КЛИНИКО – ЛАБОРАТОРНА АПАРАТУРА 
	48 лв.

	7
	КЛИНИКО – ЛАБОРАТОРНА АПАРАТУРА 
	12 лв.

	8
	КЛИНИКО – ЛАБОРАТОРНА АПАРАТУРА 
	9 лв.

	9
	ДИГИТАЛНИ АПАРАТИ ЗА ОБРАЗНА ДИАГНОСТИКА
	120 лв.

	10
	КОМПЮТЪРЕН ТОМОГРАФ
	72 лв.

	11
	СТЕРИЛИЗАЦИОННА АПАРАТУРА 
	72 лв.

	12
	АНЕСТЕЗИОЛОГИЧНА АПАРАТУРА „DRÄGER”
	240 лв.

	13
	АПАРАТУРА, ПРОИЗВОДСТВО НА „SIMENS”
	48 лв.

	14
	ОФТАЛМОЛОГИЧЕН ЛАЗЕР
	14 лв.

	15
	ОФТАЛМОЛОГИЧНА АПАРАТУРА
	12 лв.

	16
	ПЛАЗМЕН СТЕРИЛИЗАТОР 
	60 лв.

	17
	АПАРАТИ ЗА ХЕМОДИАЛИЗА „GAMBRO”
	120 лв.

	18
	АПАРАТИ ЗА ХЕМОДИАЛИЗА „FRESENIUS”
	24 лв.

	19.
	МИКРОБИОЛОГИЧНА АПАРАТУРА
	24  лв.

	20.
	РЕАНИМАЦИОННА АПАРАТУРА
	48 лв.

	21.
	ЕНДОСКОПСКИ АПАРАТИ
	12 лв.

	22.
	ПЕРФУЗОРИ И ИНФУЗОМАТИ
	24 лв.

	23.
	АПАРАТИ ЗА ТРАНСФУЗИОННА ХЕМАТОЛОГИЯ
	12 лв.

	24.
	АПАРАТИ ЗА ТРАНСФУЗИОННА ХЕМАТОЛОГИЯ
	72 лв.

	25.
	ЕНДОСКОПСКИ АПАРАТИ
	12 лв.

	26.
	ЕХОКАРДИОГРАФСКА АПАРАТУРА
	12 лв.

	27.
	АПАРАТ ЗА ЕКСТРАКОРПОРАЛНА ЛИТОТРЕПСИЯ 


	72 лв.

	28.
	РЕНТГЕНОВА, РАДИОИЗОТОПНА И ЛЪЧЕЛЕЧЕБНА АПАРАТУРА
	120 лв.

	29.
	МИКРОБИОЛОГИЧНА АПАРАТУРА 2
	24 лв.


Гаранцията за участие може да се внесе по банков път или да се представи под формата на банкова гаранция. 

Участникът избира сам формата на гаранцията за участие. Когато участникът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция със срок, равен на срока на валидност на офертата от датата на представянето й.

Когато участникът избере да внесе гаранцията за участие по банков път, това следва да стане по сметка на „МБАЛ – Бургас” АД: IBAN BG95SOMB91301010002902, BIC SOMBBGSF – Общинска банка АД гр. Бургас.

При представяне на гаранцията в платежното нареждане или в банковата гаранция изрично се посочва процедурата, за която се представя гаранцията.

3.2. Задържане и освобождаване на гаранцията за участие.

Възложителят освобождава гаранциите за участие на:

1. Отстранените участници в срок 5 (пет) работни дни след изтичането на срока за обжалване на решението на Възложителя за определяне на изпълнител;

2. Класираните на първо и второ място участници - след сключване на договора за обществена поръчка, а на останалите класирани участници - в срок от 5 (пет) работни дни след изтичане на срока за обжалване на решението за определяне на изпълнител.

При прекратяване на процедурата за възлагане на обществена поръчка гаранциите на всички участници се освобождават в срок до 5 (пет) работни дни след изтичане на срока за обжалване на решението за прекратяване.

Гаранцията за участие в процедурата се усвоява в следните случаи:

· участникът оттегли офертата си след изтичане на срока за получаване на офертите;

· участникът е определен за изпълнител, но не изпълни задължението си да сключи договор за обществената поръчка.

Гаранцията за участие в процедурата се задържа в следните случаи:

· участникът обжалва решението на Възложителя за определяне на изпълнител - до решаване на спора; 

Възложителят освобождава гаранциите без да дължи лихви за периода, през който средствата законно са престояли при него.

3.3. Условия и размер на гаранцията за изпълнение на договора и условия и начин на плащане.

Гаранцията за изпълнение на договора е в размер на 1 % (един процент) от цената на договора.

Гаранцията за изпълнение може да се внесе по банков път или да се представи под формата на банкова гаранция.

Участникът избира сам формата на гаранцията за изпълнение. В документа следва да се отбележи предметът на поръчката: „ИЗВЪНГАРАЦИОННА АБОНАМЕНТНА ПОДДРЪЖКА НА МЕДИЦИНСКА АПАРАТУРА по обособена позиция № .................”.
Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

Когато участникът избере да внесе гаранцията за изпълнение по банков път, това следва да стане по сметка на „МБАЛ – Бургас” АД: IBAN BG95SOMB91301010002902, BIC SOMBBGSF – Общинска банка АД гр. Бургас.

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на „МБАЛ – Бургас” АД, и че е със срок на валидност - най-малко за 6 (шест) месеца след изтичане на срока за изпълнение на договора.

При представяне на гаранция в платежното нареждане или в банковата гаранция изрично се посочва обекта, за който се представя гаранцията.

3.4 Задържане и освобождаване на гаранцията за изпълнение.

Гаранцията  се освобождава в 5 – дневен срок след приключване на договора.
Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение без да дължи лихви за периода, през който средствата законно са престояли при него.

ІV.ДОКУМЕНТАЦИЯ ЗА УЧАСТИЕ

4.1. Място и срок за получаване на документацията за участие.

Възложителят предоставя  пълен достъп до документацията по електронен път. Същата е публикувана на интернет адрес: www.mbalburgas.com., раздел "Търгове и конкурси".

             Документацията за участие се публикува в профила на купувача в първия работен ден, следващ деня на публикуването на обявлението.

             Възложителят предоставя документацията на всяко лице, поискало това, включително като му я изпрати за негова сметка. В тези случай за документацията се заплаща такса в размер на 5 лв. без вкл. ДДС.
V. РАЗЯСНЕНИЯ

5.1. Искане на разяснения.

Когато заинтересовано лице е поискало, Възложителят е длъжен да предостави:

· разяснения или допълнителна информация, отнасящи се до документацията, до провеждането на процедурата и до техническите изисквания;

· поисканите допълнителни документи, с които разполага, и които не са класифицирана информация.

Искания за предоставяне на разяснения или на допълнителна информация могат да се правят до 10 (десет) дни преди изтичането на срока за получаване на офертите от всяко заинтересовано лице – лично, или чрез лице с представителна власт, или чрез изрично упълномощено друго лице;

Разясненията, допълнителната информация или допълнителните документи се изпращат или предават от Възложителя на всички лица, закупили документация за участие и посочили адрес за кореспонденция, в 4 (четири) дневен срок от постъпване на искането. В дадените разяснения, допълнителната информация и допълнителните документи не се посочва лицето, което ги е поискало;

Всички разяснения и допълнителна информация ще бъдат също и публикувани на интернет страницата на „МБАЛ – Бургас” АД, www.mbalburgas.com., раздел "Търгове и конкурси".

VI. ОФЕРТА

6.1. Подготовка на офертата.

Участниците трябва да проучат всички указания и условия за участие, дадени в документацията за участие.

При изготвяне на офертата всеки участник трябва да се придържа точно към условията, обявени от Възложителя.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация при спазване на ЗОП.

До изтичане на срока за подаване на офертите всеки участник може да промени, допълни или оттегли офертата си.

Всеки участник в процедурата има право да представи само една оферта.

Лице, което участва като подизпълнител в офертата на друг участник, не може да представя самостоятелна оферта.

NB! Участникът ще бъде отстранен от участие в процедурата за възлагане на настоящата обществена поръчка, ако е представил повече от една оферта, или е представил оферта с варианти, или е представил самостоятелна оферта, въпреки че в оферта на друг участник е посочен, като подизпълнител, при участие на едно и също лице в две и повече обединения, представили предложение за участие в настоящата обществена поръчка, при участие на едно и също лице като подизпълнител на в предложенията на няколко участника, както и при условията на установяване на участие на свързвани предприятия и лица по смисъла на чл. 55, ал.7 от ЗОП.

За участниците – обединения, които не са юридически лица следва да бъдат спазени изискванията съгласно чл. 56, ал. 3 на ЗОП.

NB! Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил неговата Декларация - съобразно Образец № 10.

Документите в представената оферта трябва да са подредени съобразно реда в Списъка на документите.

В настоящата документация са приложени образци, под формата на които следва да бъде представена офертата.

6.2. Съдържание на офертата.

Пликът с офертата съдържа три отделни непрозрачни запечатани и надписани, както следва, плика: 

1. плик № 1 с надпис „Документи за подбор", в който се поставят документите, изисквани от възложителя съгласно чл. 56, ал. 1, т. 1 - 7, 10 – 12 ЗОП и други доказателства, отнасящи се до критериите за подбор за допустимост на участниците, а именно "Информация за правното, икономическо и финансово състояние на участника и доказателства за техническа възможност и квалификация" - документи и образци.

2.  плик № 2 с надпис „Предложение за изпълнение на поръчката", в който се поставят документите, свързани с изпълнението на поръчката, съобразно избрания от възложителя критерий и посочените в документацията изисквания, а именно Образец № 14 - "Техническо предложение”.

3. плик № 3 с надпис „Предлагана цена", който съдържа ценовото предложение на участника, а именно попълнен и подписан Образец № 15- "Ценова оферта”.
6.2.1 „Документи за подбор” - Информация за правното, икономическо и финансово състояние на участника и доказателства за техническите възможности и квалификация, съдържащи се в плик № 1: 

(1) Списък на документите, съдържащи се в офертата, подписан и подпечатан от участника, представен и на CD ;

 (2) Заявление за участие - Образец № 1 

(3) Административни сведения - Образец № 2;

(3а) Нотариално заверено пълномощно на лицето, подписващо офертата - представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата или отделни документи от нея.

Пълномощникът не може да подписва декларациите, които са лични и се подписват от указаните в документацията лица.

(4) Декларация за запознаване с условията на поръчката - управляващият и представляващ участника в процедурата попълва и подписва декларацията по приложения образец към настоящата документацията (Образец № 3).

(5) Декларация, че участникът ще спазва всички условия, необходими за изпълнение на поръчката - Образец № 4;

(6) Регистрационни документи на участника:

Копие от документа за регистрация или ЕИК, заверено "Вярно с оригинала", с подпис и печат.

· За юридически лица и ЕТ се представя копие от документа за регистрация или единен идентификационен код (ЕИК) съгласно чл. 23 от ЗТР;

Когато участникът в процедура е обединение, което не е ЮЛ, към офертата се прилага оригинал или нотариално заверен договор за учредяване и документ по чл. 56, ал. 1, т. 1 от ЗОП за всяко от лицата-участници в обединението. В договора за учредяване трябва да се посочи лице, което ще представлява обединението. За целта се представя документ подписан от лицата в обединението, в който посочват представляващият. (Нотариално заверено пълномощно);  Неперсонифицираните дружества - участници в обединението - следва да представят копие на документ за регистрация, съгласно чл. 3, ал. 1, т. 6 от Закона за регистър БУЛСТАТ (ЗРБ). В случай на възлагане на поръчката, Възложителят не дефинира изискване обединението да се регистрира като ЮЛ преди сключването на договора.

· За чуждестранните лица - съответен еквивалентен документ, издаден от съдебен или административен орган в държавата, в която е установен. Документът се представя в официален* превод. 

Забележка: Всички документи, представени на чужд език по т. 6.2.1, следва да са придружени от официален превод на български език.

*Официален превод е превод, извършен от преводач, който има сключен договор с Министерството на външните работи за извършване на официални преводи.

 (7) Декларация от членовете на обединението/консорциума /при участието на такива/ - Образец № 5;

 (8)  Документ за внесена гаранция за участие - оригинал от платежно нареждане (вносна бележка) или оригинал на банковата гаранция за участие – Образец № 21;

(9) Декларация по чл. 47, ал. 9 от ЗОП, за наналичие на обстоятелствата по чл.47, ал.1, т.1, б. а, б, в, г, д, т.2, т.3, т.4, ал.2, т.1, ал.5, т.1 и т.2 от ЗОП  - Образец № 6; За подизпълнителите се прилагат само изискванията по ал. 1 и 5.
(10)  Документ за данъчна регистрация (копие) и регистрация по ЗДДС – копие, заверено "Вярно с оригинала",  подпис и печат на участника;
(11)  Заверено копие на валиден лиценз за дейност с източници на йонизиращи лъчения за медицински цели, издаден от Агенцията за ядрено регулиране  под формата на нотариално заверено фотокопие /изискването е приложимо при подаване на оферта за обособени позиции №, №  9,  10, 27 и 28/;
(12) Заверено копие от оторизационно писмо от производителя или негов официален представител, с права за  сервиз за конкретната апаратура, ведно с легализиран превод или заверени копия от сертификати за преминат курс на обучение на сервизните специалистите, издадени от производителя на апаратурата /изискването е приложимо при подаване на оферта за обособени позиции №, № 3, 4, 16, 17,  20, 21, 24 и 25/;
Доказателства за техническа възможност и квалификация за изпълнение на настоящата обществена поръчка:

(13) Списък на основните договори за услугата предмет на поръчката, изпълнени през последните три години, считано от крайния срок на приемане на предложенията, включително стойностите, датите и получателите – Образец № 7, придружен от удосотверения за добро изпълнение или с посочване на информация за  публичните регистри, в които се съдържа информация за изпълнението на договорите;
(14) Декларация за средногодишен брой на работниците и служителите на участника за предходните три години;

(15) Описание на техническото оборудване, с което разполага участника за изпълнение на поръчката, като в същото се описва датата на производство на съответната машина и датата и на придобиване;
(16) Заверено копие на валиден сертификат ISO 9001:2008 или еквивалент, издаден на името на участника и  включващ изрично дейности по доставка, инсталация, поддръжка и сервиз на медицинска апаратура, издаден от акредитирана сертифицираща институция; 

 (17) Декларация от участника, че ще осигури аварийна група за поддръжка и сервизно обслужване в периода от 17,00 ч.-08,00 часа в почивните и празничните дни /свободен текст, в която е посочен телефон за връзка със сервизната база. 
(18) Списък с имената на сервизните специалисти на участника, които ще бъдат отговорни за изпълнение на поръчката, тяхното образование и професионална квалификация и договорите им с участника за осъществяване на сервизна дейност, с посочване на образованието, професионалната квалификация и професионалния опит на лицата.
Други документи:

(19) Декларация по чл. 56, ал. 1, т. 8 от ЗОП за използване/неизползване на подизпълнители, които ще участват при изпълнение на поръчката, вида на работите, които ще извършват и дела на тяхното участие - съгласно образец (Образец № 8; Списък с данни за подизпълнителите и дела на тяхното участие и вида на работите, които ще изпълнява подизпълнителят (ако се ползват такива). Следва да се посочи процентът от общата стойност на конкретната част от предмета на обществената поръчка, които ще бъдат изпълнени от всеки подизпълнител, включително и конкретните видове работи – за всеки подизпълнител поотделно.

(20) Декларация за приемане на условията в проекта на договор- Образец № 10;
(21)  Декларация по чл. 55, ал. 7 от ЗОП, и за липса на обстоятелство по чл. 8, ал. 8, т. 2 от ЗОП- (Образец № 18); 
(22) Декларация по чл.56, ал.1, т.11 от ЗОП, че в предложената цена е спазено изискването за минимална цена на труда (Образец № 11);
(23) Декларация, че участникът ще спазва правилата по охрана на труда, по пожарна и аварийна безопасност (Образец № 12);
(24) Декларация за достоверност на подадените документи (Образец № 13);

(25) Декларация за участие по обособени позиции (Образец № 16).

           Всички документи в офертите на участниците, които не са на български език, се представят и в официален превод.

В случай, че участникът предвижда използването на подизпълнители, същите следва да попълнят и приложат следните изискуеми документи:

а)       Декларация за наличие на подизпълнители (Образец № 8);
б)
Декларация от подизпълнителя, потвърждаваща съгласие му за участие като подизпълнител - попълва се, подписва се от представляващия подизпълнителя и се подпечатва съгласно образеца (Образец № 9).

               Когато участник в процедурата е обединение, което не е юридическо лице:

               1. документите по т. 1, 2, 3, 9, 10, 11, 12, 19, 21, 22, 23 и 24 се представят за всяко физическо или юридическо лице, включено в обединението;

              2. документите по  т. 13, 14, 15, 16, 17 и 19 се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП;

                Когато участникът в процедура е чуждестранно физическо или юридическо лице или техни обединения, офертата се подава на български език, документът по  т. 1 се представя в официален превод, а останалата част от документите, които са на чужд език, се представят и в превод.

               Лице, което участва в обединение или е дало съгласие и фигурира като подизпълнител в офертата на  участник, не може да представя самостоятелна оферта.

              С офертата си участниците може без ограничения да предлагат ползването на подизпълнители.

             За подизпълнителите се прилагат само изискванията по чл. 47, ал. 1 и ал.5.

                В процедура за възлагане на обществена поръчка едно физическо или юридическо лице може да участва само в едно обединение.

            Свързани лица или свързани предприятия не може да бъдат самостоятелни кандидати или участници в една и съща процедура.

6.2.2 „Предложение за изпълнение на поръчката" - ПЛИК № 2. 
Като минимум Техническото предложение - Образец № 14 - трябва да включва срок за реакция при отстраняване на повреда.
NB! Забележка: В техническата оферта не се посочват цени!

6.2.3 "Предлагана цена" - ПЛИК № 3. 
Плик №3 - „Предлагана цена”:  В този плик се поставя ценовото предложение на участника под формата на  Образец №15 – „Предлагана цена”, в който е посочена предлаганата цена за месечна абонаментна такса за апаратите, включени в съответната обособена позиция, в български лева, без вкл. ДДС, както и обща стойност за срока на действие на договора.
          При условие, че кандидатът внася предложение за две и повече от обособените позиции, включени в предмета на настоящата обществена поръчка, ценовата оферта за всяка от обособените позиции следва да бъде представена в отделен запечатан плик с надпис: „Предлагана цена за обособена позиция № ................”.

            Забележка: Участниците следва да представят предложение за всички номенклатурни единици, включени в съответната обособена позиция! 

      Извън плика №3  с надпис “Предлагана цена” не трябва да е посочена никаква информация относно цената. 

              Когато участник подава оферта за повече от една обособена позиция, пликове № 2 и 3 се представят за всяка от позициите отделно.     

              Пликове № 2 и №3 за съответните обособени позиции могат да се поставят в един общ плик с надпис, указващ номерата на обособените позиции.

Всички документи трябва да са:

· Заверени (когато са копие, с гриф "Вярно с оригинала", подпис и свеж печат, освен документите, за които са посочени конкретни изисквания за вида и заверката им).

· Документите и данните в офертата се подписват само от лица с представителни функции - посочени в съдебната регистрация или в удостоверението за актуално състояние, издадено от съответния компетентен орган и/или упълномощените за това лица. Във втория случай се изисква да се представи нотариално заверено пълномощно за изпълнението на такива функции.

· Всички документи трябва да са с дата на издаване до един месец преди датата на подаването им с офертата или да са в срок на тяхната валидност, когато такава е изрично записана в тях.

·  Всички документи, свързани с офертата, следва да бъдат представени на български език или да са с официален
 превод на български език. Ако в предложението са включени документи и референции на чужд език, то те следва да са придружени от официален превод на български език. 

· По офертата не се допускат никакви вписвания, изтривания или корекции.

6.2.4. Запечатване.

Офертата, систематизирана съобразно посочените по-горе изисквания, се запечатва в три отделни непрозрачни плика, които се надписват: 

„Плик № 1 „Документи за подбор", 

„Плик № 2 „Предложение за изпълнение на поръчката" и 

„Плик № 3 „Предлагана цена”. 

Всички документи, съдържащи се в Плик № 3, се представят и на електронен/оптичен носител.

Страниците на всеки един от документите, които са включени в Плик № 1, Плик № 2 и Плик № 3 трябва да бъдат последователно номерирани с цифри, без да се ползват буквени индекси. Когато участникът в процедурата е чуждестранно физическо или юридическо лице или техни обединения, офертата се подава на български език, като документите по чл. 56, ал. 1, т. 1 и т.2 от ЗОП се представя в официален превод, а документите по чл.56, ал.1, т. 3, 4, 5 и 11 от ЗОП, които са на чужд език, се представят и в официален превод. Ако участникът е обединение, което не е юридическо лице, документите по чл. 56, ал.1 се предоставят в съответствие с изискванията на ЗОП.

Трите плика се запечатват в един общ непрозрачен плик, върху който се поставя следният надпис:

ДО „Многопрофилна болница за активно лечение – Бургас” АД

Деловодство 

Гр. Бургас, бул. „Стефан Стамболов” № 73

За участие в открит конкурс с предмет: „Извънгаранционна абонаментна поддръжка на медицинска апаратура” , като върху плика се посочват обособените позиции, за които кандидитът  внася предложение.

Адрес за кореспонденция на участника и по възможност телефон, факс и/или e-mail.

Върху плика не се поставят никакви други обозначения и не се полагат никакви други фирмени печати и знаци.

6.3 Подаване на оферти.

6.3.1 Място и срок за подаване на оферти.

Желаещите да участват в процедурата за възлагане на обществената поръчка подават лично или чрез упълномощено лице офертите си всеки работен ден от 08.00 часа до 15.00 часа в Деловодството на „МБАЛ – Бургас” АД, с административен адрес: гр. Бургас, бул. „Стефан Стамболов” № 73, но не по-късно от 15:00 ч на  деня, посочен в Обявлението.

Подаването на офертата задължава участниците да приемат напълно всички изисквания и условия, посочени в тази документация при спазване на Закона за обществени поръчки (ЗОП) и другите нормативни актове, свързани с изпълнението на предмета на поръчката. До изтичане на срока за получаване на оферти, всеки участник може да промени, допълни или оттегли офертата си.

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст "Допълнение/Промяна на оферта с входящ номер …………. (записва се входящият номер на офертата)".

6.3.2 Възможност за удължаване на срока за подаване на оферти.

           Възложителят може, по собствена инициатива или по сигнал за нередност, еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.

           Всяко лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата.

            Промените  се извършват чрез решение за промяна, което се публикува в Регистъра на обществените поръчки в 14-дневен срок от публикуване на обявлението за откриване на процедурата. Решението и промените в документацията се публикуват в профила на купувача в първия работен ден, следващ деня на изпращането им в АОП.

           С решението за промяна възложителят няма право да променя дейностите и/или доставките по обявения предмет на поръчката.

            В решението си възложителят определя и нов срок за получаване на оферти или заявления за участие, който не може да бъде по-кратък от първоначално определения.

            Възложителят може да не определя нов срок, когато промените не засягат критериите за подбор, изискванията към офертата или изпълнението на поръчката.

            След изтичането на 14 – дневния срок възложителят може да публикува решение за промяна само когато удължава обявените срокове в процедурата.

               Възложителят е длъжен да удължи обявените срокове в процедурата:

1. когато се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение;

2. в случаите на промени в документацията по смисъла на чл. 29, ал. 2 от ЗОП;

3. при условията на изискване на разяснение от участник в процедурата, ако  от предоставяне на разяснението от възложителя до крайния срок за получаване на оферти или заявления за участие остават по-малко от 6 дни, възложителят е длъжен да удължи срока за получаване на оферти или заявления за участие с толкова дни, колкото е забавата.
         Възложителят може да удължи обявените срокове в процедурата, когато:

1. в първоначално определения срок няма постъпили заявления или оферти или е получено само едно заявление или оферта;

2. това се налага в резултат от производство по обжалване.

3. срокът по чл. 51, ал.3 от ЗОП не е достатъчен.
          С публикуването на решение за промяна в Регистъра на обществените поръчки се смята, че всички заинтересовани лица са уведомени.
6.3.3 Приемане на оферти / връщане на оферти.

При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър.

За подаването на офертата на участника се издава документ.

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.

VII. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

7.1 Отваряне на офертите.

7.1.1 Място и дата на отваряне на офертите.

След изтичане на срока за прием на оферти Възложителят назначава комисия за провеждане на процедура за обществена поръчка, като определя нейния състав и резервни членове. В състава на комисията се включва задължително един правоспособен юрист, а останалите членове са лица, притежаващи необходимата професионална квалификация и практически опит в съответствие с предмета и сложността на поръчката. Комисията се състои от нечетен брой членове - най-малко петима.

Възложителят  може да привлече като член на комисията и външен експерт, който е включен в списъка по чл. 19, ал. 2, т. 8 от ЗОП и има квалификация в съответствие с предмета на поръчката.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.
Постъпилите офертите се отварят на указаните в обявата час, ден и място. При промяна на датата и часа на отваряне на офертите участниците се уведомяват лично.

Комисията  отваря офертите по реда на тяхното постъпване и проверява за наличието на три отделни запечатани плика.

Комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

Комисията след това отваря плик 1 - “Документи за подбор” и оповестява документите, които той съдържа и проверява съответствието им със списъка, представен от участника.

Комисията разглежда документите и информацията в плик № 1 за съответствие с критериите за подбор, поставени от възложителя, и съставя протокол.

Комисията продължава своята работа в закрито заседание.

         За своята работа комисията съставя протокол. Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола  и изпраща същия на всички участници в деня на публикуването му в профила на купувача.

          След изтичането на срока за представяне на липсващите документи комисията проверява съответствието на документите в плик 1 - “Документи за подбор”, включително допълнително представените, с изискванията за подбор, поставени от възложителя. Комисията не разглежда документите в плик №2 - „Предложение за изпълнение на поръчката” на участниците, които не отговарят на изискванията за подбор.

             Комисията уведомява възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията.

              Когато критерият е икономически най-изгодна оферта, комисията отваря плика с предлаганата цена, след като е изпълнила следните действия:

1. разгледала е предложенията в плик № 2 за установяване на съответствието им с изискванията на възложителя;

2. извършила е проверка за наличие на основанията по чл. 70, ал. 1 за предложенията в плик № 2;

3. оценила е офертите по всички други показатели, различни от цената.

           Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето.                       

           Когато критерият е икономически най-изгодна оферта, съобщението съдържа и резултатите от оценяването на офертите по другите показатели за оценка. Отварянето на ценовите оферти се извършва публично при условията на чл. 68, ал. 3. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.
Протоколът на комисията се подписва от всички членове и се предава на възложителя заедно с цялата документация.

        Комисията приключва своята работа с приемане на протокола от възложителя.

7.2. Методика на оценяване.
Класирането на предложенията по съответните позиции се извършва по комплексна оценка изчислена на база техническата и икономическата оценка на предложенията, като се търси икономически най-изгодното предложение.

                   Показател 1 
П1 / «Предложена месечна абонаментна такса”  с коефициент на тежесет   60 т..


Оценката на офертата по критерия ще се изчислява по следната формулата:

                                               С ц min   

                   П1      =  60 х ------------------------  ,  където:




                       Cц n 

· “60” -  максимален брой точки за критерия

· “Сц min”  - най-нисък размер на предложена месечна абонаментна такса за апарати, включени в съответната обособена позиция;

· “Cцn”- предложената от съответния участник месечна абонаментна такса за апарати, включени в съответната обособена позиция 

· “П1” – точките, които получава участника по оценявания критерий.

            В случай, че участник предложи цени за месечни абонаментни такси, надвишаващи определените от Възложителя съгласно т.1.7. от настоящите Общи условия, предложението му ще бъде оценено с 0 т. по критерий „Предложена месечна абонаметнтна такса” и ще бъде отстранено от участие в процедурата, на основание чл. 69, ал.1, т.3 от ЗОП.

            Показател 2 

· П2 /  «Време за реакция при възникнала повреда” с коефициент на тежест 40 т..     

            Оценката на офертата по критерия ще се изчислява по следната формулата:

                                 Cmin

         П2 = 40 х ---------------------, където

                                    Cn

· “40” е максималния брой точки по критерия;

· „Cmin” е най-кратък срок за реакция;

· „Сn” е срокът предложен от съответния участник.
·  “П2” –  точките, които получава участника по оценявания критерий;

Срокът започва да тече от момента, в който изпълнителя получи заявката за възникналата повреда.

Забележка: При условие, че участник в процедурата е представил предложение за участие за обособени позиции №, № 1, 3, 4, 5, 6,  и предложи срок за реакция по – кратък от 40 мин, същият следва да докаже възможността си за бърза и навременна реакция с представяне на копие  на документи удостоверяващи наличието на собствена или наета сервизна база в гр. Бургас, както и копия от трудовите договори със съответните сервизни специалисти, от които договори да е видно, че същите са с месторабота в Бургас. Максималният срок не следва да надхвърля 360 мин.. Извън случаите на необходимост от спешни ремонти на апаратите, включени в обособени позиции №,№ 1, 3, 4, 5, 6, изпълнителят следва да изпрати сервизни специалисти в рамките на 2 дни от подаване на информация от страна на Възложителя.

За обособени позиции №,№ 2, 7, 8, 9, 10, 11, 12, 13, 14, 15, 16, 17, 18, 19, 21, 22, 23, 24, 25, 26 и 27 срокът за изпращане на сервизни специалисти за отстраняване на възникналите повреди се предлага от кандидата, като същият не следва да е по – дълъг от 3 дни.

            В случай, че участник предложи по -  дълги от максималните срокове за съответните обособени позиции, предложението му ще бъде оценено с 0 т. по критерий „Време за реакция при възникнали повреди” и ще бъде отстранено от участие в процедурата, на основание чл. 69, ал.1, т.3 от ЗОП.

Комплексната оценка се формира като сбор от точки, получени от гореизброените показатели. На първо място се класира участникът с най-висока комплексна оценка.

         КОМПЛЕСНА ОЦЕНКА = П1 + П2    
Класирането на предложенията се извършва по възходящ ред на получената комплексна оценка, като на първо място се класира предложението с най-висока оценка.

7.3.  Отстраняване на участници.
Комисията отстранява от участие в процедурата участник, който:

· не е представил някой от необходимите документи, посочени по чл. 56 от ЗОП;

· който не може да участва в процедурата, поради наличие на обстоятелствата по чл. 47, ал. 1 и 5 и посочените обстоятелства по чл.47, ал. 2 ЗОП;

· е представил оферта, която е непълна и не отговаря на предварително обявените условия от възложителя;

· е представил оферта, която не отговаря на изискванията на чл. 57, ал. 2 от ЗОП.

· за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

7.4.  Искане на разяснения по възникнали въпроси по документацията от комисията за разглеждане, оценка и класиране на офертите:
Комисията за разглеждане, оценка и класиране на офертите може по всяко време: 

1. да проверява заявените от участниците данни, включително чрез изискване на информация от други органи и лица;

2. да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

7.5.  Изключително благоприятно предложение.
           Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.
         Участникът следва да представи обосновката в срок от 3 (три) дни, след получаване на искането за това. 

При не представяне на обосновката в срок или при преценка на комисията, че обосновката е несъстоятелна, участникът се отстранява от процедурата.

Комисията може да приеме писмената обосновка и да не отстрани офертата, когато са посочени обективни обстоятелства, свързани със:

· оригинално решение за изпълнение на обществената поръчка;

· предложеното техническо решение;

· наличието на изключително благоприятни условия за участника;

· икономичност при изпълнение на обществената поръчка;

· получаване на държавна помощ.

Когато комисията прецени, че посочените основания са необективни, офертата се отстранява от участие.

7.6. Обявяване на резултатите:
Възложителят обявява с мотивирано решение класираните участници и определя участника,  определен за изпълнител, не по-късно от 5 (пет) работни дни след приключване работата на комисията. 

Възложителят публикува в профила на купувача решението  заедно с протокола на комисията при условията на чл. 22б, ал. 3 от ЗОП, и в същия ден изпраща решението на участниците.
VІІІ.  ОСНОВАНИЯ ЗА ПРЕКРАТЯВАНЕ НА ПРОЦЕДУРАТА
         1. Възложителят прекратява процедурата с мотивирано решение, когато:

· не е подадена нито една оферта, заявление за участие или конкурсен проект, няма кандидат или участник, който отговаря на изискванията по чл. 47 – 53а, или не се е явил нито един участник за договаряне; 

· всички оферти или проекти не отговарят на предварително обявените условия от възложителя;

· всички оферти, които отговарят на предварително обявените от възложителя условия, надвишават финансовия ресурс, който той може да осигури;

· първият и вторият класирани участници откажат да сключат договор;

· отпадне необходимостта от провеждане на процедурата в резултат на съществена промяна в обстоятелствата, включително при невъзможност да се осигури финансиране за изпълнението на поръчката по причини, които възложителят не е могъл да предвиди;

· са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата.

· поради наличие на някое от основанията по чл. 42, ал. 1 от ЗОП  не се сключва договор за обществена поръчка.
       2.Възложителят може да прекрати процедурата с мотивирано решение, когато:

· е подадена само една оферта, заявление за участие или проект;

· има само един участник, който отговаря на изискванията по чл. 47 - 53а от ЗОП или само една оферта или проект отговаря на предварително обявените условия от възложителя;

· участникът, класиран на първо място:

· а) откаже да сключи договор, или

· б) не изпълни някое от изискванията на чл. 42, ал. 1 от ЗОП или

· в) не отговаря на изискванията на чл. 47, ал. 1 и 5 от ЗОП или на изискванията на чл. 47, ал. 2, когато са посочени в обявлението.

ІХ.  СКЛЮЧВАНЕ НА ДОГОВОР

9.1. Съдържание:
Възложителят сключва договор за възлагане на обществената поръчка с класирания на първо място и определен за изпълнител участник.  

При отказ на участника, определен за изпълнител, да сключи договор възложителят определя за изпълнител следващия класиран участник и сключва договор с него.

Договорът за обществена поръчка включва задължително всички предложения от офертата на участника, въз основа на които е определен за изпълнител.

При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл. 47, ал. 1 и 2 от ЗОП.

Договорът не се сключва с участник, който при подписване на договора не представи:

· документ за регистрация в съответствие с изискването по чл. 25, ал. 3, т. 2 от ЗОП;

· документите по чл. 47, ал. 9 и чл. 48, ал. 2 от ЗОП;

· документ за внесена гаранция за изпълнение на договора.

В случаите, в които участникът не представи исканите документи, възложителят сключва договора със следващия класиран участник или при липса на такъв, издава решение в съответствие с изискванията на ЗОП.

Офертата на участника става неразделна част от договора.

9.2. Основания за изменение на договора:
Страните по договор за обществена поръчка не могат да го изменят.

Изменение на договор за обществена поръчка се извършва с допълнително споразумение и  се допуска по изключение:

1. когато в резултат на непредвидени обстоятелства се налага:

a) промяна в сроковете на договора, или

б) частична замяна на дейности от предмета на поръчка за строителство или услуга, когато това е в интерес на възложителя и не води до увеличаване стойността на договора, или

в) цялостна или частична замяна на стоки, включени в предмета на поръчка за доставка, включително на техни елементи, компоненти или части, когато това е в интерес на възложителя, не води до увеличаване на стойността на договора и заменящите стоки съответстват на изискванията на техническите спецификации, като имат технически предимства и/или по-добри функционални характеристики в сравнение със заменяните стоки, или

г) намаляване общата стойност на договора в интерес на възложителя поради намаляване на договорените цени или договорени количества или отпадане на дейности, или;

2. при изменение на държавно регулирани цени, когато основен предмет на договора за обществена поръчка е дейност, чиято цена е обект на държавно регулиране и срокът му на изпълнение е над 12 месеца, или

3. когато се налага увеличение в цената поради приемането на нормативен акт - до размера, произтичащ като пряка и непосредствена последица от него, или

4. при удължаване срока на договор за доставка или услуга с периодично или продължително изпълнение, в случай че едновременно са изпълнени следните условия:

а) не по-късно от 6 месеца преди изтичане на срока на договора възложителят е открил процедура със същия предмет за последващ период, която не е завършила с избор на изпълнител;

б) срокът на договора се удължава до избора на изпълнител, но не повече от 6 месеца;

в) прекъсване в доставката или услугата би довело до съществени затруднения за възложителя;

г) прекъсване в доставката или услугата би довело до съществени затруднения за възложителя.

9.3. Срокове за сключване на договора: 
Договорът за възлагане се сключва с участника в едномесечен срок от влизане в сила  на решението за определяне на изпълнител на обществената поръчка.
Х. ОБЖАЛВАНЕ

Всяко решение на възложителите в процедура за възлагане на обществена поръчка подлежи на обжалване относно неговата законосъобразност пред Комисията за защита на конкуренцията.

Жалба може да подава всяко заинтересовано лице в десетдневен (10) срок от уведомяването му за съответното решение. 

Жалба пред Комисията за защита на конкуренцията се подава с копие до възложителя, чието решение се обжалва. 
ХІ. ИЗЧИСЛЯВАНЕ НА СРОКОВЕ
Сроковете, посочени в тази документация се изчисляват, както следва:

· когато срокът е посочен в дни, той изтича в края на последния ден на посочения период;

· когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни. 

Когато срокът е в работни дни, това е изрично указано при посочването на съответния срок.
ХІІ. ЕТИЧНИ КЛАУЗИ
1. Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху членовете на комисията или възложителя по време на процеса на разглеждане, изясняване и оценка на офертите може да доведе до отстраняване на участника от процедурата или до административни наказания.

2. Когато предлага оферта, участникът трябва да не е повлиян от възможен конфликт на интереси и да няма равностойни взаимоотношения в тази връзка с други участници в процедурата за възлагане на обществената поръчка или страни, ангажирани в изпълнение на поръчката. Ако по време на изпълнение на договора възникне такава ситуация, изпълнителят трябва незабавно да уведоми възложителя.

3. Участникът трябва да действа във всеки един момент лоялно и безпристрастно, като верен съветник на „МБАЛ- Бургас” АД в съответствие с правилата и/ или кодекса за етично поведение на професията си, както и да спазва подобаваща дискретност. Той трябва, в частност, да се въздържа от всякакви публични изявления във връзка със задачата и/ или услугите, направени без предварителното писмено съгласие на „МБАЛ- Бургас” АД,  както и от ангажиране с дейност, което влиза в разрез със задълженията му към „МБАЛ- Бургас” АД по договора.

4. Участникът не може да приеме никакво друго плащане, свързано с договора освен това, което е предвидено в него. Изпълнителят и неговият екип не трябва да упражняват дейност и/ или да получават каквото и да е предимство, което да е несъвместимо със задълженията им към „МБАЛ- Бургас” АД.

5. Участникът и неговите служители трябва да запазят професионална тайна по време на изпълнение на договора, както и след приключването му. Във връзка с това, освен с предварителното писмено съгласие на „МБАЛ- Бургас” АД, нито Изпълнителят, нито назначеният или ангажиран от него персонал трябва да предават на което и да било физическо или юридическо лице конфиденциална информация, която им е била разкрита или която са открили, както да правят обществено достояние информация относно препоръките, направени по време на или като резултат от услугите.

Освен това, те не трябва да ползват в ущърб на „МБАЛ- Бургас” АД информацията, която им е била предоставена и която е резултат от проучванията, проведени по време на и за целите на изпълнение на договора.

6.. Участникът трябва да се въздържа от всякакви взаимоотношения, които могат да компрометират неговата независимост и тази на екипа му.
         7.Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, направени без предварителното одобрение на възложителя. 

          8.Изпълнителят и неговите служители не трябва да упражняват каквато и да било дейност или да получават облага, която е в разрез с техните задължения към възложителя.

          9.Изпълнителят и неговите служители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от изпълнителя, са конфиденциални. 

           10.Договорът определя как страните ползват всички доклади и документи, изготвени, получени или представени от тях по време на изпълнението на договора. 

           11.Изпълнителят ще се въздържа от всички взаимоотношения, които могат да компрометират неговата независимост или независимостта на служителите му. 
 12.В случай че при изпълнението на договора се налага промяна или прекратяване, то тогава тази промяна или прекратяване може да бъде осъществена единствено при спазване на условията на чл. 43 от ЗОП.
              13. Участникът се задължава да предостави на „МБАЛ- Бургас” АД, при поискване, подкрепящо доказателство по отношение на условията, при които договорът се изпълнява. „МБАЛ- Бургас” АД може да извърши всякакви документни проверки или
         За всички въпроси неразработени в настоящата документация се прилагат разпоредбите на Закона за обществените поръчки.

ХIII. ДРУГИ УСЛОВИЯ

        1. При противоречие или неяснота в отделните текстове на документите, включени в настоящата документация, ще се прилагат документите с по-висок приоритет в следната последователност: 

а) Решение за откриване на открит конкурс; 

б) Обявление за обществена поръчка;

в) Част втора от настоящата документация - Указания към участниците в открития конкурс;

г) Проект на Договор;

д) Приложенията към документацията. 

Документът с най-висок приоритет е посочен на първо място.

2. За всички неуредените въпроси в настоящата документация за участие ще се прилагат разпоредбите на ЗОП, НВМОП, ППЗОП и другите действащи нормативни актове, свързани с предмета на обществената поръчка.
� Съгласно §1, т. 16а от ДР на ЗОП "Официален превод" е превод, извършен от преводач, който има сключен договор с Министерството на външните работи за извършване на официални преводи.








